ตัวละคร โดราเอมอน - วิกิพีเดีย

# ตัวละคร โดราเอมอน

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...
ตัวละครในเรื่องโดราเอมอน

ตัวละครในการ์ตูนเรื่อง โดราเอมอน

## [แก้] ตัวละครหลัก

ตัวละครหลัก

เป็นตัวละครในโดราเอมอน ที่มีบทบาทสำคัญในเรื่อง ซึ่งผู้เขียนต้องการรำลึกเรื่องราวของตัวเองสมัยยังเป็นเด็กเรียนอยู่ประถมศึกษา

- โดราเอมอน (ドラえもん) หุ่นยนต์แมวจากอนาคตมาช่วยเหลือดูแลโนบิตะ ด้วยของวิเศษจากกระเป๋าสี่มิติ
- โนบิ โนบิตะ (野比のび太) เด็กชายที่ไม่เอาไหน ทั้งเรื่องการเรียน กีฬา แต่เก่งในเรื่องยิงปืนและพันด้าย นิสัยขี้เกียจ และชอบนอนกลางวัน
- มินาโมโตะ ชิซุกะ (源 静香) เด็กสาวที่น้ำใจดี เป็นที่รักของทุกคน ชอบการอาบน้ำเป็นชีวิตจิตใจ และชอบกินมันเผาเป็นพิเศษ
- โกดะ ทาเคชิ (剛田 武) หรือฉายาว่า ไจแอนท์ เด็กอ้วน หัวโจกประจำกลุ่มชอบแกล้งโนบิตะอยู่เสมอ แต่ก็มีหลายครั้งที่แสดงความผูกพันกับโนบิตะ ฝันอยากจะเป็นนักร้อง
- โฮเนะคาวา ซูเนโอะ (骨川スネ夫) เด็กขี้อวดประจำกลุ่ม ฐานะดี เป็นเพื่อนซี้กับไจแอนท์ ชอบพูดยกยอไจแอนท์ และช่วยไจแอนท์แกล้งโนบิตะเป็นประจำ

## [แก้] ตัวละครรอง

- เดคิสุงิ ฮิเดโทชิ (出木杉英才) เด็กขยันเรียนประจำห้อง เรียนเก่ง หน้าตาดี ลักษณะเกือบทุกอย่างตรงข้ามกับโนบิตะ
- โดรามี (ドラミ) หุ่นยนต์แมวน้องสาวของโดราเอมอน สภาพดีทุกอย่าง ต่างไปจากโดราเอมอนในเกือบทุก ๆ เรื่อง
- ไจโกะ (ジャイ子) น้องสาวของไจแอนท์ มีความฝันว่าอยากจะเป็นนักเขียนการ์ตูน
- มินิโดราเอมอน (ミニドラえもん) หรือที่เรียกย่อๆ ว่า "มินิโดรา" จริงๆ แล้วเป็นหนึ่งในของวิเศษของโดราเอมอน ซึ่งก็คือโดราเอมอนรุ่นจิ๋วนั่นเอง แต่ละตัวจะมีสีต่างกัน มีความคิดอ่านเป็นของตัวเอง จะพูดคุยกับโดราเอมอนผ่านภาษาของมินิโดราเอง หน้าที่หลักก็คอยช่วยเหลืองานทุกอย่างของโดราเอมอน
- คามินาริ (神成) ลุงหัวเก่าแสนดุ บ้านอยู่ติดลานว่างซึ่งพวกโนบิตะชอบไปเล่นประจำ และทำลูกบอลเข้าไปพังหน้าต่างหรือ บอนไซ เป็นประจำ คามินาริ ภาษาญี่ปุ่นแปลว่าฟ้าผ่า ฟ้าร้อง
- อาจารย์ (先生) เป็นคุณครูประจำชั้นของโนบิตะและเพื่อนๆ
- โนบิ โนบิสุเกะ (野比のび助) พ่อของโนบิตะ ทำงานเป็นพนักงานบริษัท ปกติจะใจดีกับโนบิตะเสมอ แต่ก็เข้มงวดเป็นบางครั้ง เก่งในด้านวาดภาพ ชอบตีกอล์ฟ แต่ขับรถไม่เป็น พยายามเลิกบุหรี่หลายครั้งแล้วไม่สำเร็จ และมักขี้ลืมบ่อยครั้ง
- โนบิ ทามาโกะ (野比玉子) แม่ของโนบิตะ เป็นแม่บ้านที่ใจดีแต่จะจู้จี้กับเรื่องของโนบิตะอยู่ตลอด เพราะอยากให้โนบิตะมีอนาคตที่ดี ด้วยการบังคับให้โนบิตะตั้งใจเรียนหนังสือ ชื่อเดิมก่อนแต่งงานคือ คาตาโอกะ ทามาโกะ
- โนบิสุเกะ (ノビスケ) ลูกชายของโนบิตะกับชิซุกะ ซึ่งเป็นชื่อเดียวกันกับคุณพ่อของโนบิตะ แต่ต่างกันตรงตัวอักษรที่ใช้เขียน มีนิสัยตรงกันข้ามกับโนบิตะแทบจะทุกด้าน
- เซวาชิ (セワシ) เหลนของโนบิตะในอนาคต ซึ่งเป็นผู้ส่งโดราเอมอนมาช่วยเหลือโนบิตะ

โนบิ โนบิสุเกะ | โนบิ ทามาโกะ | แม่ของซูเนโอะ | คุณแม่ของไจแอนท์
แม่ของชิซุกะ | คามินาริ | อาจารย์ | มินิโดรา

## [แก้] ตัวละครเสริม

- แม่ของชิซุกะ (しずかの母) (ไม่มีการเปิดเผยชื่อเป็นที่แน่ชัด)
- มินาโมโตะ โยชิโอะ (源 義雄) พ่อของชิซุกะ
- แม่ของไจแอนท์ (ジャイアンの母) เป็นแม่ของไจแอนท์ เป็นคนเดียวที่ไจแอนท์กลัวที่สุด
- พ่อของไจแอนท์ (ジャイアンの父)
- แม่ของซูเนโอะ (スネ夫の母)
- พ่อของซูเนโอะ (スネ夫の父)
- ยาสุโอะ (安雄) เพื่อนของโนบิตะ มักจะใส่หมวกแก็ปอยู่เสมอ เป็นคนที่กลัวผีมาก
- ฮารุโอะ (はる夫) เพื่อนของโนบิตะ เป็นคนตัวอ้วน กินจุ แต่กลัวแมงมุมเป็นที่สุด
- คิโดริ ทากาโอะ (木鳥高夫) หรือในชื่อเล่นว่า ซุรุกิ (ズル木) เพื่อนร่วมชั้นของโนบิตะ จะปรากฏตัวเฉพาะตอนที่มีโดรามีอยู่กับโนบิตะ เพื่อทำหน้าที่แทนโดราเอมอนเท่านั้น (ซึ่งในตอนเหล่านั้นจะไม่มีบทบาทของซูเนโอะ) ชอบพูดจาโอ้อวดคล้ายกับซูเนโอะ มีความรู้รอบตัวมากมาย และมีความสามารถทางด้านการร้องเพลง เคยได้ไปร้องเพลงออกรายการทีวีมาแล้ว
- ซูเนสึกุ (スネツグ) น้องชายของซูเนโอะ ปกติอาศัยอยู่ที่ สหรัฐอเมริกา เนื่องจากถูกลุงของซูเนโอะรับเป็นไปลูกบุญธรรม เคารพและชื่นชมในตัวซูเนโอะมาก
- ซูเนคิจิ (スネ吉) ลูกพี่ลูกน้องของซูเนโอะ เป็นนักศึกษามหาวิทยาลัย ไว้ผมทรงอัฟโฟร เชี่ยวชาญการต่อพลาสติกโมเดล และเครื่องเล่นบังคับวิทยุมาก มักจะขับรถยนต์พาซูเนโอะ และเพื่อนๆ (ยกเว้นโนบิตะ) ไปเที่ยวบ่อยๆ
- คุณย่าของโนบิตะ (のび太のおばあちゃん)
- คุณปู่ของโนบิตะ (のび太の祖父)
- โนบิ โนบิโร่ (野比のび郎) น้องชายของโนบิสุเกะ มีศักดิ์เป็นอาของโนบิตะ ชอบให้ค่าขนมโนบิตะเวลามาเยี่ยมเยือนที่บ้าน แต่ปกติมักจะออกไปท่องเที่ยวที่ต่างประเทศ นานๆ จึงจะแวะมาเยี่ยมโนบิตะและครอบครัว ช่วงที่ปรากฏตัวในตอน "ฮานาโอะ" ในรวมเล่มฉบับที่ 5 จะใส่แว่น ผมสั้นเกรียน และมีผิวคล้ำ เนื่องจากเพิ่งกลับจากการท่องเที่ยวที่อินเดีย แต่ในฉบับหลังๆ จะไม่ใส่แว่น และมีผมยาวปรกมาด้านหน้าเล็กน้อย
- คาตาโอกะ ทามาโอะ (片岡玉夫) น้องชายของทามาโกะ มีศักดิ์เป็นน้าของโนบิตะ นิสัยดี และมีจิตใจอ่อนโยน แต่เป็นคนพูดไม่เก่งและขี้อายมาก ทำให้ความสัมพันธ์ในด้านความรักไม่คืบหน้าเท่าที่ควร
- คุณป้า ป้าของโนบิตะ มักจะมาพร้อมกับลูกชาย
- ทาโร่ ลูกพี่ลูกน้องของโนบิตะ
- โนบิ โนบิซากุ ทวดของโนบิตะ

## [แก้] ตัวละครอื่นๆ

ตัวละครจากเรื่อง ขบวนการโดราเอมอน

นอกจากตัวละครในเรื่องโดราเอมอนแล้ว ยังมีตัวละครที่เพื่อนของโดราเอมอนซึ่งวาดโดยนักเขียนคนอื่น ซึ่งไม่ใช่ฟูจิโกะ ฟูจิโอะ มีชื่อเรื่องว่า "แก๊งป่วนก๊วนโดราเอมอน" (The Doraemons, ザ☆ドラえもんズ) มีลักษณะคล้ายโดราเอมอน แต่มาจากประเทศต่างๆ ทั่วโลก

- โดราเดอะคิดส์ (ドラ・ザ・キッド) เป็นคนที่ยิงปืนแม่นยำมากที่สุดในกลุ่มของโดราเอมอน แต่กลัวความสูง เขาอาศัยอยู่ในสหรัฐอเมริกา
- โดราเหม็ดที่ 3 (ドラメッドⅢ世) ชอบใช้เวทมนตร์คาถา มีสัญชาติอาหรับ
- โดราริเนียว , โดรานิญโญ่(ドラリーニョ) มีความสามารถทางฟุตบอล และรักการเล่นฟุตบอลเป็นชีวิตจิตใจ แต่เสียอยู่อย่างหนึ่งคือ ขี้ลืม อาศัยอยู่ในบราซิล
- โดรานิคอฟ (ドラニコフ) อนุรักษ์วัฒนธรรมพื้นบ้านอยู่ในรัสเซียทุกครั้งที่เห็นอะไรกลมๆ จะแปลงร่างเป็นหมาป่าทันที
- หวางโดรา (王ドラ) ฉลาดล้ำเลิศในเหล่าโดราทั้ง 7 ร่ำเรียนวิชาแพทย์ที่เมืองจีนแถมยังเป็นยอดฝีมือกังฟู
- เอล มาทาโดรา (エル・マタドーラ) ใฝ่ฝันอยากจะเป็นมาทาดอร์สู้วัวกระทิงกีฬาประเภทหนึ่งที่สืบทอดมากกว่า 300 ปีของสเปน

## [แก้] แหล่งข้อมูลอื่น

- แผนผังบรรพบุรุษของตัวละครหลักโดราเอมอน
- ข้อมูลตัวละครโดราเอมอน - โดย ผู้จัดการออนไลน์

โดราเอมอน

ฉบับการ์ตูนทีวี - ฉบับภาพยนตร์ - ตัวละคร - รายชื่อตอน - ของวิเศษ - ฟูจิโกะ ฟูจิโอะ |
ตัวละครหลัก โดราเอมอน - โนบิตะ - ชิซุกะ - ไจแอนท์ - ซูเนโอะ

ดึงข้อมูลจาก "http://th.wikipedia.org../../../%E0%B8%95/%E0%B8%B1/%E0%B8%A7/%E0%B8%95%E0%B8%B1%E0%B8%A7%E0%B8%A5%E0%B8%B0%E0%B8%84%E0%B8%A3_%E0%B9%82%E0%B8%94%E0%B8%A3%E0%B8%B2%E0%B9%80%E0%B8%AD%E0%B8%A1%E0%B8%AD%E0%B8%99.html".

หมวดหมู่: ตัวละครการ์ตูนโดราเอมอน

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- 日本語